User:Abdirahman Reygal

Dhito = waa kayd
inta aynaan u gonda degin dulucda iyo ujeedadad qoraalkeenna aynu si  fiican  u  fahamno macnaha ereyga cinwaanka  ah  ee DHITO. macnaha saxa ah ee dhito  waa kaydinta caanaha si  loo  dhanaaniyo ama loo  gadhoodhiyo kadibna loo lulo  oo  subag  looga helo. waxaanay ku gaar tahay  caanaha Adhiga iyo lo'da. sida caadiga  ah  caanaha  geela subag lagalama baxo ee  waa  la  dhamaa  iyagoo dhay  ah ama iyagoo dhanaanay oo  Karuur  ah.

ARAAR

waxaan booggan  ugu talo  galay in dhallinta  soomaaliyeed iyo faca ka  dambeeyaba loogu dhiteeyo xog saafi ah oo ka badhaxtiran Been, Buunbuunin, qabyaalad,tacasub,gobolaysi, xaqiraad, yasid ama xaqiraad qayb bulshada ka  miod  ah iyo Faanin cid  gaara. waxaa lagu uruurin  doonaa aqoon isu  dheellitiran  oo  dhan walba  ah haddii  ilaahay ka  dhigo.

waxaan uga marti ahay  walaalaha ka  qayb qaadanaya soo gudbinta macluumaadka inay maanka  ku  hayaan  inay  qaadayaan  masuuliyad  aad  u  weyn oo looga baahan yahay inay soo shaandheeyaan ama tifaftiraan qoraalladooda oo  iyadoo kollay faafreeb la  marin  doono.isirka Soomaaligu in kastoo uu ku dhaqan yahay geeska  africa gaar  ahaan somalia,djibouti,Somaliland,NFD, iyo  kililka  shanaad  ee Ethiopia  haddana ma jiro  wax ay  ku  kala  duwan  yihiin xagga dhaqanka afka, midabka, diinta iyo  caadooyinka marka  laga  reebo waxyaabo  aad u  yar ama naadir ah ama  faro  ku tiris  ah oo aan  aad u  muuqan. Somalida waxaa lagu tilmaama hal  qoys sababtoo ah  waxay ka  mid  tahay qowmiyadaha aan lahayn wax lagu  kala  sooco  oo  ay  ku  kala  duwan  yihiin.

waxaa kale oo ay ka  siman  yihiin qabwenaan,deeqsinimo,geesinimo,hadal  badnaan, suugaan jeclaan, adkaysi  badnaan, fahmo badnaan,nadaafad badnaan ,dhoof jeclaan, faan badnaan iyo  waxyaabo  kale  oo  fara  badan  oo  wanaag  iyo  xumaanba  leh  oo  iska  soo  horjeeda.

haddaba  waqtiyada  soo  socda  waxaynu wax  ka  odhan  doonaa qodobadaas  sare oo  aynu  si  faahfaahsan uga  hadli  doono iyadoo  midwalba cidda  u  ehelka  ah  ama  aqoonta  u  leh  aynu  la  kaashan  doono. isla markaasna waxaan ka  codsanayaa  aqoon yahanka kala  duwan  ee soomaaliyeed inaad igala qayb  qaadataan  sidii  aynu  dhito ama kayd saafi ah  ugaga tegi  lahayn dhallinyarada soo kacday  iyo kuwa ka  dambeeyaba.

aniguna dhankayga   waxaan  idiin  ballan qaadayaa inaan iska ilaaliyo inaan boggan  soo  geliyo xog  aan  hufnayn, ama dhinac u  janjeedha, xaggiinana  waxaan  ka  filayaa inaad  iigu  dulqaadan  doontaan wixii  garasho i  seejiso.

waad mahadsan  tihiin  dhammaan meel kasta  iyo  waqti  kasta oo  aad  joogtaan.

Abdirahman Ali H Hassan  Tel .+252659700111/+252634436352 Hargeisa.